# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Adolygiad o Gytundeb Lefel Gwasanaeth rhwng Llywodraeth Cymru a Chyllid a Thollau Ei Mawrhydi (CThEM)** |
| **DYDDIAD** | **03 Tachwedd 2021** |
| **GAN** | **Rebecca Evans, Y Gweinidog Cyllid a Llywodraeth Leol** |

Fel y gwyddai’r aelodau, rhoddodd Deddf Cymru 2014 y pŵer i’r Senedd sefydlu Cyfraddau Treth Incwm Cymru (CTIC). Fel y cytunwyd yn fframwaith cyllidol Llywodraeth Cymru ym mis Rhagfyr 2016, cyflwynwyd CTIC ar 6 Ebrill 2019.

Mae CThEM yn cadw’r cyfrifoldeb am gasglu a rheoli CTIC. Fel rhan o’r broses weithredu, cytunwyd ar Gytundeb Lefel Gwasanaeth rhwng Llywodraeth Cymru a CThEM ac fe’i cyhoeddwyd y llynedd. Mae’r Cytundeb Lefel Gwasanaeth yn amlinellu’r gofynion, y graddfeydd amser a’r mesurau perfformiad ar gyfer gweithredu CTIC. Bydd cadw at y Cytundeb Lefel Gwasanaeth yn sicrhau y rhoddir gwasanaeth o ansawdd cyson i drethdalwyr yng Nghymru ac yn galluogi CThEM a Llywodraeth Cymru i ddiwallu eu cyfrifoldebau priodol yn ymwneud â gweithredu treth incwm Cymru.

Mae swyddogion Llywodraeth Cymru a CThEM wedi adolygu’r Cytundeb Lefel Gwasanaeth i sicrhau ei fod yn addas i’r diben o hyd. Fel rhan o’r broses hon, gwnaed rhai newidiadau a diwygiadau bychan.

Cyhoeddwyd y Cytundeb Lefel Gwasanaeth diwygiedig ar wefannau Llywodraeth Cymru a Gov.UK. Mae dolen i’r Cytundeb Lefel Gwasanaeth ar gael yn:

[https://llyw.cymru/cytundeb-lefel-gwasanaeth-gyda-cthem](https://eur01.safelinks.protection.outlook.com/?url=https%3A%2F%2Fllyw.cymru%2Fcytundeb-lefel-gwasanaeth-gyda-cthem&data=02%7C01%7COwain.Edwards%40gov.wales%7C0d64106cab6c4704238008d7b52be84e%7Ca2cc36c592804ae78887d06dab89216b%7C0%7C0%7C637177072488882031&sdata=gdxmhPYh6ke6QAdf6%2BcNqjnzJLdspsW8Yfz1i3e%2FBmw%3D&reserved=0)